Rockson-Nelson Dafeamekpor

Rockson-Nelson Etse Kwami Dafeamekpor yɛ Ghana amanyɛnyi na  Mbrahyɛbaguanyi a ogyinaa South Dayi mpasuar a ɔwɔ Firaw Mantɔw mu anan mu. Ɔyɛ National Democratic Congress kuwba Ɔyɛ mbrahyɛbaguanyi wɔ Mbrahyɛbagua a otsia Esuon na Awɔtwe no mu wɔ kwasafoman a ɔtɔdo anan no mu wɔ Ghana (7th and 8th parliament of the 4th republic.)

 Ɔbra ahyɛse na nwomasua 
Dafeamekpor nyaa B.Sc. abɔdzin krataa wɔ nsrahwɛ mu wɔ Oguaa Suapɔn mu. Ɔsanso wiee LL. B. na LLM wɔ Ghana Suapɔn mu. Ɔkɔr Ghana Mbra Skuul mu beebi a ɔfataa dɛ Mbranyimfo.[1] Ɔkɔr Anlo Nsɔwdo Skuul Anloga maa ne GCE Ordinary Level na ekyir yi ɔkɔr Mawuli Skuul, Ho, maa ne GCE Advanced Level. Onyaa Adansedzi krataa a ɔkɔ ekyir wɔ Amanaman Ntamu Mbra Asoɛe, Georgetown Suapɔn, Washington DC.

 Edwuma 
Ansaana ɔrebɛyɛ MP no, nna Dafeamekpor yɛ Senior Associate wɔ Hayibor, Djarbeng na Company mbra edwumayɛbea a ɔwɔ Kokomlemle, Nkran kurotsia.[1]

 Amanyɛsɛm 
Odzii kan kɔr mbrahyɛbagua mu wɔ afe 2016 Ghana amansan abatow no ekyir a odzii nkonyim wɔ atsenae no mu a onyaa abatow 71.44%. Iyi maa onyaa dodow no ara ɔha biara mu awɔtwe.[2][3][4] 

Afe 2020 amansan abatow mu no, okitsaa n’akongua no mu dze dodow a wɔatsew do 1.26%, na odzii nkonyim wɔ abatow a wɔtowee nyinaa mu 72.7%.[5][6] 

Ɔasom wɔ Ɔmamfi Akontaabu Boayikuw, Standing Orders Boayikuw na mbrahyɛbagua no Amanyɛ Mbra, Mbra na Mbrahyɛbagua Nsɛm Boayikuw mu.[7]

 Ankorankor asetsena 
Dafeamekpor yɛ Kristonyi na ɔawar nna ɔwɔ mba baanan.[1][8]

 Akwanhyia 
Dzifuu 14, 2021 mu no, wɔbɔɔ amandzɛɛ dɛ onyaa akwanhyia wɔ Aveyime kwan do wɔ Firaw Mantɔw mu. Wɔkyerɛɛ dɛ, ne kar no kɔr famu mpɛn ebien ber a Kia lɔre bi twaa n'nanmusifo no na ɔhwee ne kar no ekyir.[9][10] Ekyir yi woyii no fii 37 Asraafo Ayarsabea ber a onyaa ayarsa ekyir.[11][12]

 Ekyingyegye 
Sanda 2025 mu no, Alban Bagbin gyaa Dafeamekpor edwuma no adapɛn ebien wɔ ber a ɔdze noho hyɛɛ basabasayɛ mu wɔ ber a nna "Appointments Committee" no tsenaa ase no.

 __LEAD_SECTION__